laion/Wikipedia-Exotic huggingface dataset:
בורג' ראפאל

בורג' ראפאל הוא גורד שחקים אשר משמש כמלון, כמגדל מגורים, וכולל גם חדרי משרדים, הממוקם בעיר ריאד שבערב הסעודית. בניית המגדל החלה במאי 2011 והסתיימה בשנת 2014, המגדל נפתח לציבור באותה השנה. המגדל כולל בנוסף למלון גם כ-474 דירות מגורים, חדרי משרדים, ודירות שירות. המלון במגדל כולל 350 חדרים והוא המלון הגבוה ביותר בריאד, ואחד מהמלונות הגבוהים ביותר בעולם. עלות בניית המגדל נאמדת ב-320 מיליון דולר אמריקני. המגדל מתנשא לגובה של 308 מטרים (1,010 רגל) וכולל 68 קומות (+2 קומות תת-קרקעיות). המגדל מתפרס על שטח של 92,626 מטר רבוע וכולל 22 מעליות ו-1,256 מקומות חנייה. בורג' ראפאל, ברשת החברתית אקס (טוויטר) http://skyscrapercenter.com/building/burj-rafal/9554 http://www.constructionweekonline.com/article-22908-riyadhs-burj-rafal-to-complete-in-september/
מרגרט בוסיקו

מרגרט גרן בוסיקו (בצרפתית: Marguerite Boucicaut; מוכרת גם כמאדאם בוסיקו; 3 בינואר 1816 - 8 בדצמבר 1887) הייתה אשת עסקים ונדבנית פריזאית נודעת. יחד עם בעלה אריסטיד בוסיקו (אנ') יסדה את חנות הכלבו הראשונה בפריז, לה בון מרשה (אנ'), ואת מלון לוטציה בעיר. על שמה כיכר בוסיקו (צר') בפריז, ובה מוצב פסל מעשה ידי פאול מורו-ווטיה (אנ') המציג את מאדאם בוסיקו לצד הברונית קלרה הירש. מדיה וקבצים בנושא מרגרט בוסיקו בוויקישיתוף ערך זה הוא קצרמר בנושא צרפת ובנושא אישים. אתם מוזמנים לתרום לוויקיפדיה ולהרחיב אותו.
לה קגול

התנועה החשאית לפעולה מהפכנית (בצרפתית: Comité secret d'action révolutionnaire), הידועה בכינויה "לה קגול" (La Cagoule, "הברדס"), הייתה תנועה פשיסטית ואנטי-קומוניסטית צרפתית שהשתמשה באלימות כדי לקדם את מטרותיה, בין השנים 1935 ל-1937 שהוקמה על ידי אז'ן דלונקל. התנועה הוקמה כדי למוטט את הרפובליקה הצרפתית השלישית, שבראשה עמדה ממשלת החזית העממית, ברית של ארגוני השמאל הצרפתי. חברי התנועה ביצעו פעולות חבלה, הטמינו מוקשים וחיסלו אויבים פוליטיים. מדיה וקבצים בנושא לה קגול בוויקישיתוף ערך זה הוא קצרמר בנושא צרפת ובנושא טרור. אתם מוזמנים לתרום לוויקיפדיה ולהרחיב אותו.
דדו פון שנק

דדו פון שנק (בגרמנית: Dedo von Schenck; 11 בפברואר 1853 – 28 באפריל 1918), גנרל גרמני שפיקד על כוחות במלחמת העולם הראשונה. פון שנק נולד ב-11 בפברואר 1853, בטירת מנספלד שהשתייכה לפרובינציית סקסוניה בממלכת פרוסיה. ב-1 במאי 1870 התגייס פון שנק לצי הקונפדרציה הצפון-גרמנית, ממנו פרש כעבור זמן קצר, וב-19 ביולי 1870 התגייס לצבא הפרוסי, והצטרף לרגימנט הגרנדירים של המשמר ה-2 (פרנץ הראשון, קיסר אוסטריה), עמו לחם במלחמת צרפת–פרוסיה. בהמשך מילא פון שנק תפקידי פיקוד ומטה, בשנת 1901 הועלה לדרגת אוברסט, ומונה למפקד רגימנט הגרנדירים של המשמר ה-2 (פרנץ הראשון, קיסר אוסטריה). בשנת 1904 הועלה לדרגת גנרל מיור, ובשנת 1908 הועלה לדרגת גנרל לוטננט ומונה למפקד דיוויזיית המשמר ה-2. בשנת 1911 מונה למפקד הדיוויזיה ה-14, ובשנת 1912 הועלה לדרגת גנרל חיל הרגלים, ומונה למפקד הקורפוס ה-18. עם פרוץ מלחמת העולם הראשונה היה פון שנק מפקד הקורפוס ה-18 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. לאחר מכן לחם כחלק מהארמייה השנייה, ובשנת 1916 לחם כחלק מהארמייה החמישית בקרב ורדן. לאחר מכן לחם עם הארמייה הראשונה בקרב על הסום, ובהמשך לחם שוב כחלק מהארמייה השנייה. בשנת 1917 פרש שנק לביתו עקב מחלתו, וב-28 באפריל 1918 מת פון שנק בביתו שבויסבאדן. ב-2 באוקטובר 1884 התחתן פון שנק עם הלנה פון ורדנברג, בתם של אוגוסט, נסיך וירטמברג ומריה בתגה, ממנה נולדו לו 4 ילדים: אלברכט פון שנק (1885–1888) אברהרד פון שנק (1887) פרדה פון שנק (1890–1946) דדו פון שנק (1892) הקיסרות הגרמנית במלחמת העולם הראשונה מדיה וקבצים בנושא דדו פון שנק בוויקישיתוף דדו פון שנק
גיא מלמד

האם התכוונתם ל... גיא מלמד (1979) (יליד 1979) – כדורגלן עבר ישראלי ששיחק בעמדת הבלם גיא מלמד (1992) (יליד 1992) – כדורגלן ישראלי המשחק בעמדת החלוץ
אז'ן פרנסואה וידוק

אז'ן פרנסואה וידוק (בצרפתית: Eugène François Vidocq; ‏24 ביולי 1775 – 11 במאי 1857) היה עבריין צרפתי שהציע את שירותיו למשטרה. הוא ייסד את המשטרה הפלילית בצרפת ופיקד עליה, וככל הידוע היה האדם הראשון שהקים וניהל סוכנות בילוש פרטית. וידוק גייס 28 בלשים, כולם פושעים לשעבר שאותם שכנע לזנוח את עולם הפשע, ויחד עמם היה אחראי לפענוח מקרי פשע רבים ולמעצרם של עבריינים. דמותו היוותה השראה ליוצרים רבים שפיארו את ספריהם בבני דמותו הבדיוניים. לאחדים מהם, כגון אונורה דה בלזק, שהיה ידידו הטוב, סיפק וידוק גם ידיעות אמיתיות מעולם הפשע ששימשו אותו ליצירת העלילה בספריו. דמותו של ווטרן, הוא ז'אק קולאן, המופיעה בספריו ומחזותיו של דה בלזק, מבוססת על דמותו של וידוק. כך גם דמותו של ז'אבר, יציר ספרותי של ויקטור הוגו ב"עלובי החיים". הוגו הסתמך על בסיס סיפור חייו של וידוק (באופן רופף) גם כאשר עיצב את דמותו של ז'אן ולז'אן. זכרונותיו של וידוק עובדו לקולנוע מספר פעמים: בשנים 1909–1911 נעשו שלושה סרטים קצרים המגוללים את עלילותיו. ב-1923 נעשה סרט אילם, וב-1939 סרט מדבר. ב-1946 ביים דאגלס סירק גרסה הוליוודית בשם "סקנדל בפריז(אנ')", עם ג'ורג' סנדרס בתפקיד הראשי. בתחילת 1967 שודרה בצרפת סדרת טלוויזיה בת 13 פרקים קצרים. בשנת 2001 ביים הבמאי הצרפתי פיטוף(אנ') את סרט הקולנוע שערים אפלים עם ז'ראר דפארדיה בתפקיד הבלש. בסוף שנת 2018 יצא לאקרנים הסרט קיסר פריז, עם ונסן קאסל בדמותו של וידוק. מדיה וקבצים בנושא אז'ן פרנסואה וידוק בוויקישיתוף אז'ן פרנסואה וידוק, באתר אנציקלופדיה בריטניקה (באנגלית) כתבי אז'ן פרנסואה וידוק בפרויקט גוטנברג (באנגלית) אז'ן פרנסואה וידוק, במסד הנתונים הקולנועיים IMDb (באנגלית) ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו.
קורט פון פריטצלוויץ

קורט פון פריטצלוויץ (בגרמנית: Kurt von Pritzelwitz; 19 בדצמבר 1854 – 19 בפברואר 1935), גנרל גרמני שפיקד על כוחות במלחמת העולם הראשונה. פון פריטצלוויץ נולד ב-19 בדצמבר 1854, בברלין שהשתייכה לממלכת פרוסיה, להוריו גנרל גוסטב פון פריטצלוויץ וקרולינה לבית פון ורוכם. בשנת 1872 התגייס פון פריטצלוויץ לצי הקונפדרציה הצפון-גרמנית, ממנו פרש כעבור זמן קצר, וב-19 ביולי 1870 התגייס לצבא הפרוסי, והצטרף לרגימנט המשמר ה-1. בהמשך מילא פון פריטצלוויץ תפקידי פיקוד ומטה, בשנת 1899 הועלה לדרגת אוברסט, ומונה למפקד רגימנט המשמר ה-2. בשנת 1903 מונה למפקד החטיבה ה-40, ובשנת 1904 הועלה לדרגת גנרל מיור. בשנת 1907 הועלה לדרגת גנרל לוטננט, ומונה למפקד הדיוויזיה ה-17. בשנת 1911 הועלה לדרגת גנרל חיל הרגלים, ומונה למפקד הקורפוס ה-6. עם פרוץ מלחמת העולם הראשונה היה פון פריטצלוויץ מפקד הקורפוס ה-6 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. בהמשך לחם פון פריטצלוויץ עם הקורפוס שבפיקודו בקרב שמפאן הראשון, בקרב ארטואה השני ובקרב ארטואה השלישי, וקיבל על תפקודו את עיטור הפור לה מריט. ב-7 בנובמבר 1915 פרש פון פריטצלוויץ לביתו שבפוטסדאם, וב-19 בפברואר 1935 מת, והוא בן 80 שנה. הקיסרות הגרמנית במלחמת העולם הראשונה מדיה וקבצים בנושא קורט פון פריטצלוויץ בוויקישיתוף קרל פון פריטצלוויץ (בגרמנית)
ארתור מריאנו

ארתור נורי אויאקאווה מריאנו (בפורטוגזית: Arthur Nory Oyakawa Mariano; נולד ב-18 בספטמבר 1993) הוא מתעמל ברזילאי, זוכה מדליית הארד בתרגיל הקרקע בהתעמלות באולימפיאדת ריו דה ז'ניירו (2016). מריאנו נולד וגדל בקמפינאס. בשנת 2011 היה חבר בנבחרת הברזילאית שזכתה במדליית הזהב באליפות דרום אמריקה בהתעמלות שנערכו בסנטיאגו דה צ'ילה. שנה מאוחר יותר שחזר את ההישג באליפות דרום אמריקה שנערכה ברוסאריו, וגם זכה במדליות אישיות: מדליית זהב בתרגיל הקרקע ומדליות ארד בתרגילי הקפיצות וסוס הסמוכות. באולימפיאדת לונדון (2012) העפיל עם הנבחרת הברזילאית לשלב הגמר, וסיים עמה במקום השישי. במקצים האישיים לא הצליח להעפיל לשלב הגמר, אך סיים במקום ה-12 בתרגיל הקרקע. בשנת 2014 זכה במדליית כסף עם הנבחרת הברזילאית במשחקי דרום אמריקה שנערכו בסנטיאגו דה צ'ילה, ובאליפות העולם שנערכה באותה שנה בנאנינג סיים עם הנבחרת במקום השישי. ב-2015 זכה במדליית כסף נוספת עם הנבחרת, במשחקים הפאן-אמריקאיים שנערכו בטורונטו. באליפות העולם שנערכה באותה שנה בגלאזגו סיים במקום הרביעי בתרגיל המתח ובמקום ה-12 בקרב-רב, וכן סיים במקום השמיני עם הנבחרת הברזילאית. באולימפיאדת ריו דה ז'ניירו (2016) רשם מריאנו את הישג השיא שלו, כשזכה במדליית הארד בתרגיל הקרקע. מדיה וקבצים בנושא ארתור מריאנו בוויקישיתוף ארתור מריאנו, ברשת החברתית פייסבוק ארתור מריאנו, ברשת החברתית אקס (טוויטר) ארתור מריאנו, ברשת החברתית אינסטגרם ארתור מריאנו, באתר הוועד האולימפי הבין-לאומי ארתור מריאנו, באתר olympedia.org ארתור מריאנו, באתר התאחדות ההתעמלות הבין-לאומית ארתור מריאנו באתר אולימפיאדת ריו דה ז'ניירו ארתור מריאנו באתר הוועד האולימפי הברזילאי (בפורטוגזית)
קרנף צר-שפה דרום-מרכזי

קרנף צר-שפה דרום-מרכזי הוא תת-מין של קרנף צר-שפה (הקרוי גם קרנף שחור). אף שזהו תת-המין הנפוץ ביותר הוא מוגדר בסכנת הכחדה חמורה על ידי הIUCN. למין זה שפה מחודדת המשמשת אותו לתפוס ענפים ועלים והוא חי בסוואנות. תת מין זה היה נפוץ בעבר ממערב וצפון טנזניה דרך מלאווי, זמביה, זימבבואה, מוזמביק והחלקים הצפוניים והמזרחיים של צפון אפריקה. נראה שפרטים חיו גם ברפובליקה הדמוקרטית של קונגו, צפון אנגולה ומזרח בוטסואנה. כיום, מעוז תת-המין הוא בדרום אפריקה ובמידה פחותה גם בזימבבואה כאשר חיים מספרים קטנים בסווזילנד וצפון טנזניה. הקרנף צר-השפה הדרום-מרכזי נכחד במלאווי, בוצואנה וזמביה אך הושב לשם. מצב המין בזימבבואה אינו ידוע אך לפחות פרט אחד זוהה שם מאז 2008. בשנת 1980 חיו 9,090 פרטים מתת מין זה אך בשל גלים של ציד בלתי חוקי לשם השגת קרנם, המשמשת לצורכי רפואה מסורתית באסיה, מספרם התדרדר לכ-1,300 ב-1995. בשנת 2001 אוכלוסיית הקרנף צר-השפה הדרום-מרכזי עמדה על 1,651 פרטים, מספר זה עלה לכ-2,200 בשנת 2010 עם 1,684 פרטים בדרום אפריקה, 431 פרטים בזימבבואה, ומספר פרטים בשאר המדינות. בחמישים השנה האחרונות תת-המין סבל מצניחה של כ-90% במספריו. כיום המספרים המקיפים עולים על אף ירידה אזורית בזימבבואה. האיום העיקרי לתת המין הוא ציד בלתי חוקי, שהיקפו עולה בשנים האחרונות. קרנף צר-שפה דרום-מרכזי, באתר ITIS (באנגלית) קרנף צר-שפה דרום-מרכזי, באתר NCBI (באנגלית) קרנף צר-שפה דרום-מרכזי, באתר האנציקלופדיה של החיים (באנגלית) קרנף צר-שפה דרום-מרכזי, באתר GBIF (באנגלית) קרנף צר-שפה דרום-מרכזי באתר הרשימה האדומה של IUCN
מקס ויטלוק

מקס אנטוני ויטלוק (באנגלית: Max Antony Whitlock; נולד ב-13 בינואר 1993) הוא מתעמל בריטי לשעבר. ויטלוק הוא אלוף אולימפי בקרקע (ריו דה ז'ניירו 2016) ובסוס סמוכות (ריו דה ז'ניירו 2016, טוקיו 2020), שלוש פעמים אלוף העולם בסוס סמוכות (2015, 2017 ו-2019) ואלוף אירופה בקרקע (2013) ובסוס סמוכות (2014, 2019). ויטלוק נולד בהמל המפסטד שבמזרח אנגליה. בשנת 2010 זכה להישגים בולטים ראשונים בזירה הבינלאומית, במשחקי חבר העמים הבריטי שנערכו בדלהי, בהם זכה במדליית כסף בסוס הסמוכות ובמדליית ארד במתח, וכן זכה במדליית כסף עם נבחרת אנגליה. באליפות העולם שנערכה ב-2011 בטוקיו היה חבר בנבחרת הבריטית, אך רק כמחליף. באליפות אירופה שנערכה ב-2012 במונפלייה היה שותף לזכייתה ההיסטורית של נבחרת בריטניה במדליית זהב. בתחרויות האישיות בלט בסוס הסמוכות, בו סיים במקום השישי. באולימפיאדת לונדון (2012) זכה ויטלוק במדליית הארד בסוס הסמוכות, וכן היה שותף לזכייתה ההיסטורית של הנבחרת הבריטית במדליית הארד, 100 שנה לאחר המדליה האולימפית האחרונה שהשיגה נבחרת בריטניה בהתעמלות. באליפות אירופה שנערכה ב-2013 במוסקבה חלק ויטלוק את מדליית הזהב בתרגיל הקרקע עם אלכס שטילוב, ובנוסף זכה במדליית הכסף בקרב-רב ובמדליית הארד בסוס הסמוכות. באליפות העולם שנערכה בהמשך השנה באנטוורפן זכה במדליית הכסף בסוס הסמוכות, וכן סיים במקום הרביעי בקרב-רב. באליפות אירופה שנערכה ב-2014 בסופיה זכה במדליית הזהב בסוס הסמוכות ובמדליית הכסף עם הנבחרת, וכן סיים במקום החמישי בתרגיל הקרקע. בהמשך השנה השתתף גם באליפות העולם שנערכה בנאנינג, בה זכה במדליית הכסף בקרב-רב, וסיים במקום הרביעי עם נבחרת בריטניה. במשחקי חבר העמים הבריטי שנערכו בגלאזגו זכה בשלוש מדליות זהב: בקרב-רב, בתרגיל הקרקע, ועם הנבחרת האנגלית. בנוסף, זכה במדליית כסף בסוס הסמוכות ובמדליית ארד במקבילים. ב-2015 שב לתחרות גדולה נוספת בגלאזגו, אליפות העולם, והוכתר לאלוף העולם בסוס הסמוכות. בנוסף, זכה במדליות כסף בתרגיל הקרקע ועם נבחרת בריטניה, וסיים במקום החמישי בקרב-רב. באולימפיאדת ריו דה ז'ניירו (2016) היה ויטלוק למתעמל הבריטי הראשון בהיסטוריה שזוכה במדליית זהב אולימפית בתחרות אישית, כשניצח בתרגיל הקרקע. בהמשך, זכה במדליית זהב גם בתרגיל על סוס הסמוכות, בו הקדים את בן-ארצו לואיס סמית'. בנוסף, זכה במדליית ארד בקרב-רב. מדיה וקבצים בנושא מקס ויטלוק בוויקישיתוף אתר האינטרנט הרשמי של מקס ויטלוק מקס ויטלוק, ברשת החברתית אקס (טוויטר) מקס ויטלוק, ברשת החברתית אינסטגרם מקס ויטלוק, באתר הוועד האולימפי הבין-לאומי מקס ויטלוק, באתר olympedia.org מקס ויטלוק, באתר התאחדות ההתעמלות הבין-לאומית מקס ויטלוק באתר איגוד ההתעמלות הבריטי
איש המולקולה (פסל)

איש המולקולה (באנגלית: Molecule Man) הוא פסל גדול בברלין של הפסל האמריקאי ג'ונתן בורופסקי (נולד ב-1942). הפסל נמצא בתוך נהר שפרה ומתנשא לגובה 30 מטר ונראה למרחק רב. הוא עשוי מאלומיניום ומורכב משלוש דמויות הנפגשות בנקודה אחת. הוא נוצר בלוס אנג'לס בשנים 1977–1978 והוצב במקומו הנוכחי במאי 1997. הפסל הוצב ליד גשר אוברבאום ששימש כנקודת מעבר בין מזרח ברלין ומערב ברלין וסימן את משולש הגבולות בין הרבעים טרפטו ופרידריכסהיין במזרח העיר וקרויצברג במערב. לכן הוא מורכב משלוש דמויות המהלכות על המים ונפגשות זו עם זו. הדמויות מחוררות במאות חורים שהפסל מכנה בשם "מולקולות". באתר שלו הוא כתב על הרעיון של הפסל: "הוקסמתי מרעיון המולקולה בגלל העובדה הפשוטה שלמרות שאנו נראים מוצקים אנחנו בנויים ממולקולות הבנויות ממים ואוויר... הדמויות הנפגשות במרכז מרמזות על כל המולקולות של בני האדם הנפגשות ליצור את קיומנו. הפסל במקום זה על השפרה מדגים זאת על הנהר שציין את החלוקה בין מזרח למערב" מדיה וקבצים בנושא איש המולקולה בוויקישיתוף איש המולקולה, באתר של ג'ונתן בורופסקי
אליפות אירופה בכדורסל 1985

אליפות אירופה בכדורסל 1985, המכונה גם יורובאסקט 1985, היא האליפות ה-24 לנבחרות כדורסל אירופאיות. האליפות התקיימה בין ה-5 ביוני עד ה-16 ביוני 1985 בערים קרלסרוהה, לברקוזן ושטוטגרט שבמערב גרמניה. באליפות השתתפו 12 נבחרות לאומיות ובסיומה זכתה ברית המועצות בתואר האליפות ה-14 בתולדותיה, לאחר שגברה על נבחרת צ'כוסלובקיה במשחק הגמר. שחקן נבחרת ברית המועצות, הסנטר ארווידאס סאבוניס, זכה בתואר ה-MVP של הטורניר לאחר שקלע 20.1 נקודות בממוצע למשחק. שחקן נבחרת ישראל דורון ג'מצ'י סיים כ'מלך הסלים' של האליפות כשקלע 28.1 נקודות בממוצע למשחק. נבחרת ישראל עצמה סיימה את הטורניר במקום התשיעי עם מאזן כולל של 4 ניצחונות ו-3 הפסדים. בשלב הראשון של הטורניר חולקו 12 הנבחרות לשני בתים, וארבע הקבוצות שסיימו ראשונות בכל בית העפילו לשלב רבע הגמר. יתר הנבחרות התמודדו ביניהן על מקומות 9–12, והנבחרות המודחות בכל שלב התמודדו ביניהן על מקומות 3–8, בהתאם לשלב בו הודחו. אליפות אירופה בכדורסל 1985, באתר פיב"א
אליפות אירופה בכדורסל 1987

אליפות אירופה בכדורסל 1987, המכונה גם יורובאסקט 1987, היא האליפות ה-25 לנבחרות כדורסל אירופאיות. האליפות התקיימה בין ה-3 ביוני עד ה-14 ביוני 1987 בהיכל השלום והאחווה שבפיראוס, יוון. באליפות השתתפו 12 נבחרות לאומיות ובסיומה זכתה נבחרת יוון המארחת בתואר האליפות הראשון בתולדותיה, לאחר שגברה על נבחרת ברית המועצות במשחק הגמר. שחקן נבחרת יוון, הקלע ניקוס גאליס, הוביל את קלעי הטורניר עם 37.0 נקודות בממוצע למשחק וזכה בתואר ה-MVP. נבחרת ישראל סיימה את הטורניר במקום ה-11 עם מאזן כולל של 2 ניצחונות ו-5 הפסדים. בשלב הראשון של הטורניר חולקו 12 הנבחרות לשני בתים, וארבע הקבוצות שסיימו ראשונות בכל בית העפילו לשלב רבע הגמר. יתר הנבחרות התמודדו ביניהן על מקומות 9–12, והנבחרות המודחות בכל שלב התמודדו ביניהן על מקומות 3–8, בהתאם לשלב בו הודחו. אליפות אירופה בכדורסל 1987, באתר פיב"א
גורדי השחקים הגבוהים בעולם

רשימת גורדי השחקים הגבוהים בעולם. גורדי שחקים בעלי רקע ירוק היו המגדלים הגבוהים בעולם בפרק זמן כלשהו. הרשימה כוללת רק מגדלים שגובהם הוא כ־300 מטר ומעלה. רשימת המבנים והבניינים הגבוהים ביותר בעולם רשימת המגדלים הגבוהים בעולם רשימת הבניינים הגבוהים בעולם על פי גובה הגג מדיה וקבצים בנושא גורדי השחקים הגבוהים בעולם בוויקישיתוף
קרל פון מרטיני

קרל פון מרטיני (בגרמנית: Karl von Martini; 20 בינואר 1855 – 18 באוגוסט 1935) היה גנרל גרמני שפיקד על קורפוס במלחמת העולם הראשונה. פון מרטיני נולד ב-20 בינואר 1855 לאביו ברנהרד מרטיני ולאשתו אנה לבית פולינגר, במינכן שהשתייכה לממלכת בוואריה. ב-1873 התגייס לצבא הבווארי והצטרף לרגימנט המשמר הבווארי ה-1. בהמשך מילא תפקידי פיקוד ומטה. בשנת 1903 הועלה לדרגת אוברסט ומונה למפקד רגימנט הרגלים הבווארי ה-15 (פרידריך אוגוסט הראשון, מלך סקסוניה). בשנת 1905 מונה למפקד החטיבה הבווארית ה-3, והועלה לדרגת גנרל מיור. בשנת 1909 הועלה לדרגת גנרל לויטננט, ומונה למפקד הדיוויזיה הבווארית ה-6. בשנת 1912 הועלה פון מרטיני לדרגת גנרל חיל הרגלים, ומונה למפקד הקורפוס הבווארי ה-2. עם פרוץ מלחמת העולם הראשונה היה פון מרטיני מפקד הקורפוס הבווארי ה-2 שהיה חלק מהארמייה השישית ולחם בחזית המערבית, ונטל חלק בקרב לורן. בנובמבר 1914 פרש פון מרטיני מתפקידו בקרבות השונים, ובספטמבר 1918 מונה לסגן מפקד הקורפוס הבווארי ה-1, עמו לחם עד סוף המלחמה. פון מרטיני נפטר במינכן ב-18 באוגוסט 1935 והוא בן 80 שנה. הקיסרות הגרמנית במלחמת העולם הראשונה קרל פון מרטיני (באנגלית) קרל פון מרטיני (בגרמנית)
אמיליוס זובאס

אמיליוס זובאס (בליטאית: Emilijus Zubas; נולד ב-10 ביולי 1990) הוא כדורגלן ליטאי המשחק בעמדת השוער. זובאס התחיל את הקריירה שלו במחלקת הנוער של אקרנאס, וכבר בגיל 20 הפך לשוער הראשון של המועדון וזכה עמו בשלוש אליפויות ושני גביעים. בינואר 2013 חתם בFK דאוגבה מליגת העל הלטבית וכעבור חודש וחצי הושאל לבלחטוב מליגת העל הפולנית עמה ירד לליגה השנייה בתום העונה. בקיץ 2013 הושאל לא.א.ק. לרנקה מליגת העל הקפריסאית בה שימש כשוער שני. בינואר 2014 הצטרף לוויבורג מליגת העל הדנית בה שיחק רק לקראת סיום העונה בתיקו 0-0 נגד אסביירג. בפברואר 2015 הושאל שוב לבלחטוב, אך שוב לא הצליח לעזור לה במאבקי התחתית והיא נשרה לליגה השנייה. בקיץ 2015 הצטרף לפודבסקידז'ה ביילסקו-ביאלה, בה רשם ירידת ליגה שנייה ברציפות. בקיץ 2016 חתם לארבע שנים בבני יהודה תל אביב מליגת העל. ב-24 באוגוסט 2020 חתם לשנתיים באדנה דמירספור מליגת העל הטורקית. ב-7 בדצמבר 2021 חתם בארוקה מליגת העל הפורטוגלית. ב-17 בינואר 2023 חתם עד סיום העונה בהפועל תל אביב. ב-26 במרץ 2013 ערך את הופעת הבכורה שלו בנבחרת ליטא, בהפסד 1–4 לאלבניה. אקרנאס ליגת העל הליטאית בכדורגל (3): 2010, 2011, 2012 הגביע הליטאי (2): 2010, 2011 בני יהודה תל אביב גביע המדינה (2): 2016/2017, 2018/2019 מדיה וקבצים בנושא אמיליוס זובאס בוויקישיתוף אמיליוס זובאס, באתר ההתאחדות לכדורגל בישראל אמיליוס זובאס, באתר Transfermarkt אמיליוס זובאס, באתר Soccerway אמיליוס זובאס, באתר WorldFootball.net אמיליוס זובאס, באתר National Football Teams אמיליוס זובאס, באתר FootballDatabase.eu עמית גולדשטיין‏, בני יהודה: השוער הליטאי אמיליוס זובאס חתם לארבע שנים, באתר וואלה, 15 באוגוסט 2016 העברות בעולם - 24.8: "מנצ'סטר יונייטד תשלם את סעיף השחרור של אנסו פאטי", באתר וואלה, 24 באוגוסט 2020 אופיר סער‏, הרוכשים המיועדים של הפועל ת"א היו באימון, זובאס ואיליץ' חתמו, באתר וואלה, 17 בינואר 2023
לודוויג פון גבסטל

לודוויג פון גבסטל (בגרמנית: Ludwig von Gebsattel; 15 בינואר 1857 – 20 בספטמבר 1930) היה גנרל גרמני, שפיקד על קורפוס (גיס) במלחמת העולם הראשונה. פון גבסטל נולד ב-15 בינואר 1857 לאביו ויקטור אמיל פרייהר פון גבסטל, שהיה מרשל הבית של מלכת יוון האלמנה, ולאשתו אמה לבית פון גוטנברג, בווירצבורג שהשתייכה לממלכת בוואריה. ב-1871 התגייס לצבא הבווארי והצטרף לרגימנט האולנים הבווארי ה-1. בהמשך מילא תפקידי פיקוד ומטה. בשנת 1900 נשלח פון גבסטל לסין כקצין מטה חיל המשלוח לדיכוי מרד הבוקסרים, ולאחר מכן המשיך למלא תפקידי מטה שונים. בשנת 1907 הועלה לדרגת גנרל מיור, ובשנת 1910 הועלה לדרגת גנרל לויטננט. בשנת 1911 מונה פון גבסטל למפקד הדיוויזיה הבווארית ה-2, ובשנת 1911 הועלה לדרגת גנרל חיל הפרשים, ומונה למפקד הקורפוס הבווארי ה-3. עם פרוץ מלחמת העולם הראשונה היה פון גבסטל מפקד הקורפוס הבווארי ה-3 שהיה חלק מהארמייה השישית ולחם בחזית המערבית, ונטל חלק בקרב לורן. לאחר מכן לחם כחלק מפלגת הארמייה C, ולאחר מכן לחם בקרב שמפאן השני ובקרב על הסום. פון גבסטל המשיך להילחם בקרבות השונים עד סוף המלחמה, ואף קיבל עיטורים רבים וביניהם את עיטור הפור לה מריט. פון גבסטל נפטר במינכן ב-20 בספטמבר 1930 והוא בן 73 שנים. הקיסרות הגרמנית במלחמת העולם הראשונה לודוויג פון גבסטל (באנגלית) לודוויג פון גבסטל (בגרמנית)
סוזן פלאנרי

סוזן פלאנרי (באנגלית: Susan Flannery; נולדה ב-31 ביולי 1939) היא שחקנית אמריקאית. נודעת מתפקידה כסטפני פורסטר באופרת הסבון "היפים והאמיצים". פלאנרי נולדה בג'רזי סיטי ולמדה בבית ספר במנהטן, היא סיימה תואר בקולג' לבנות במיזורי. ב-1966 החלה לשחק את הרופאה הפסיכיאטרית ד"ר לורה ספנסר הורטון באופרת הסבון ימיי חיינו, ב-1975 זכתה בפרס גלובוס הזהב על משחקה בסרט המגדל הלוהט, ב-1981 שיחקה במספר פרקים של הסדרה דאלאס. ב-1987 הוצע לה התפקיד של סטפאני פורסטר באופרת הסבון "היפים והאמיצים", תפקיד אשר עשתה לשנת 2012, ובשנת 2018 שבה לתפקידה אורח. בזכות תפקיד זה זכתה לפרסום רב. ב-2006 הופיעה בתוכנית ספיישל של גלגל המזל. מדיה וקבצים בנושא סוזן פלאנרי בוויקישיתוף סוזן פלאנרי, במסד הנתונים הקולנועיים IMDb (באנגלית) סוזן פלאנרי, באתר AllMovie (באנגלית) סוזן פלאנרי, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יום קרוגר

יום קרוגר (באפריקאנס: Krugerdag ובאנגלית: Kruger Day) או יום הגיבורים (באפריקאנס: Heldedag ובאנגלית: Heroes' Day) היה חג לאומי שנחגג בעבר בדרום אפריקה מדי שנה ב-10 באוקטובר. החג היה בתוקף בין השנים 1882 ו-1899 ברפובליקות האפריקאנריות (הרפובליקה הדרום-אפריקאית ומדינת אורנג' החופשית), ומאוחר יותר בין השנים 1952 ו-1993 תחת משטר האפרטהייד בדרום אפריקה. החג נועד לשאת על נס את ערכי העם האפריקאנרי ומורשתו, ונקבע ליום הולדתו של המנהיג האפריקאנרי הבולט פול קרוגר. יום קרוגר נחגג לראשונה ב-10 באוקטובר 1882, כשנה לאחר היבחרו של קרוגר לנשיא הרפובליקה הדרום-אפריקאית. שנים רבות קודם לכן היה כבר קרוגר לדמות פופולרית בציבור האפריקאנרי בדרום אפריקה, והחל משנת 1882 נחגג יום הולדתו כיום משתה לאומי. לאחר שבשנת 1902 הרפובליקות האפריקאנריות חדלו מלהתקיים עם תבוסתן לאימפריה הבריטית במלחמת הבורים השנייה, פסק יום קרוגר מלהיות חג תקף. בחל משנת 1910, עם זכייתה של דרום אפריקה בעצמאות והקמת איחוד דרום אפריקה, החג עדיין לא זכה להכרה חוקית, אך בכל זאת הוא נחגג באופן נרחב יחסית מדי שנה, בעיקר בקרב החברה דוברת האפריקאנס במדינה. בין השאר ערכו החוגגים מצעדים ברחובות הערים המרכזיות. בשנת 1952, כארבע שנים לאחר עליית המפלגה הלאומית לשלטון וראשית משטר האפרטהייד בדרום אפריקה, חזר יום קרוגר להוות חג לאומי במדינה. עם זאת, בגלגולו הנוכחי זכה החג לשם חדש – יום הגיבורים. עם נפילת האפרטהייד בשנת 1994 ועליית הקונגרס הלאומי האפריקני לשלטון, הוסר החג מרשימת חגי דרום אפריקה החדשה. פול קרוגר שדה הגיבורים "SA moet ook nuwe helde soek", Beeld, 18 Oktober 2006 "Heldedag word in Kaapstad gevier". 1916: Studente vier Heldedag. gelofteland.org. Retrieved 13 November 2013.
הברדס (פירושונים)

האם התכוונתם ל... הברדס – נבל-על של חברת מארוול קומיקס הברדס האדום – דמות אנטי-גיבור של חברת DC קומיקס לה קגול (La Cagoule, "הברדס") - תנועה פשיסטית ואנטי-קומוניסטית צרפתית אלימה
שדה הגיבורים

שדה הגיבורים (באפריקאנס: Die Helde Akker ובאנגלית: Heroes' Acre) היא חלקת קבורה בבית הקברות הראשי של פרטוריה, אחת משלוש ערי הבירה של דרום אפריקה. החלקה הוקמה בשנת 1867, ולמשך תקופה ארוכה היא היוותה את חלקת הקבורה הממלכתית של הרפובליקות האפריקאנריות (הרפובליקה הדרום-אפריקאית ומדינת אורנג' החופשית), ונקברו בה אישים יודעי שם כאנדריאס פרטוריוס ופול קרוגר. מאוחר יותר חלקת הקבורה המשיכה לשמש אישים רמי דרג, וכך למשל נקברו בה כמה מראשי משטר האפרטהייד בדרום אפריקה. אנדריאס פרטוריוס (1798–1853), לוחם אפריקאנרי בכיר בטרק הגדול, אשר על שמו נקראת העיר פרטוריה. בנו הוא מרטינוס פרטוריוס. סטפנוס סקומן (1810–1890), נשיא הרפובליקה הדרום-אפריקאית ה-2. וילם קורנליס רנסבורג (1818–1865), נשיא הרפובליקה הדרום-אפריקאית ה-3. תומאס פרנסיס בורחס (1834–1881), נשיא הרפובליקה הדרום-אפריקאית ה-4. פול קרוגר (1825–1904), נשיא הרפובליקה הדרום-אפריקאית ה-5. אז'ן מארה (1871–1936), משפטן, חוקר טבע, משורר וסופר. מאנשי הרוח האפריקאנרים הגדולים בתקופתו. לואי בותה (1862–1919), לוחם אפריקאנרי בכיר במלחמת הבורים וראש ממשלת איחוד דרום אפריקה ה-1. יוהאנס סטריידום (1893–1958), ראש ממשלת איחוד דרום אפריקה ה-5. הנדריק פרוורד (1901–1966), ראש ממשלת איחוד דרום אפריקה ה-6. נחשב לאדריכל מדיניות האפרטהייד. קברים בחלקת הקבורה קברים בחלקת הקבורה יום הגיבורים מדיה וקבצים בנושא שדה הגיבורים בוויקישיתוף "The Sydney Morning Herald – Rollcall at Heroes Acre". Retrieved 11 April 2013.
אסאלה יוסף

אסאלה יוסף (בערבית: اصالة يوسف; תעתיק מדויק: אצאלה יוסף; השם המלא: אסאלה יוסף מקלדה, בערבית: اصالة يوسف مقلدة; נולדה ב-11 באפריל 1986) היא זמרת ישראלית ממוצא דרוזי. בחרה בשם במה אסאלה יוסף בהתייחס לזמרת הערבית המצליחה אסאלה נסרי, וכי השם יוסף הוא שם אביה. יוסף נולדה למשפחה דרוזית בדלית אל-כרמל. היא הוציאה תשעה אלבומים שכמעט כולם היו מיועדים למגזר הערבי. כל השירים שהיא שרה בערבית הם קאברים ללהיטים של אחרים. בשנת 2001 הצטרפה לדואט עם הזמר קובי פרץ. הדואט נקרא "אם את רווקה" והיה חלק מאלבומו השלישי של פרץ, "חי איך שבא לי". אסאלה שרה גם חומרים מקוריים שאת רובם כתב לה יוסי גיספן והם מופיעים בשני אלבומים שהוציאה, "מלכת הלבבות" ו"מה אתה רוצה ממני". אסאלה מתגוררת בדלית אל-כרמל. היא נשואה ולה ארבעה ילדים. אסאלה יוסף, ברשת החברתית פייסבוק אסאלה יוסף, ברשת החברתית אינסטגרם אסאלה יוסף, סרטונים בערוץ היוטיוב אסאלה יוסף, באתר שירונט אסאלה יוסף, באתר ספוטיפיי נעמי רייכמן, האם שרית חדד הבאה היא דרוזית?, באתר mynet (כפי שנשמר בארכיון האינטרנט), 5 בדצמבר 2009 האלבומים של אסאלה באתר israel-music.com
קטלן (פירושונים)

האם התכוונתם ל... קטלן – אורקה, יונק ימי השייך מסדרת הלווייתנאים קטלן (עקרב) – סוג של עקרב ארסי קטלן עב-זנב – מין של עקרב בסוג קטלן קטלן – קוטל יתושים אז'ן שרל קטלן – מתמטיקאי בלגי. על שמו מספר קטלן, קבוע קטלן, השערת קטלן ופאוני קטלן קטלנית